Γνήσιο δέρμα, η απόλυτη επιλογή. Το υλικό που είναι συνώνυμο με τη πολυτέλεια και το υψηλό status. Μπορεί να είναι από απλό δέρμα αγελάδας μέχρι το απαλό napa. Έχει τη δική του χαρακτηριστική μυρωδιά ενώ δεν απορροφά άλλες. Δε κάνει λεκέδες αφού δεν απορροφά υγρά και με ένα απλό σκούπισμα απομακρύνονται όλες οι βρωμιές. Καθαρίζει εύκολα και αν συντηρείται σωστά θα παραμείνει σα καινούριο.
Δερματίνη, πιο οικονομική επιλογή από το δέρμα και του μοιάζει πολύ. Ο καθαρισμός του είναι πιο εύκολος από το δέρμα και σίγουρα πιο οικονομικός. Δεν έχει τη χαρακτηριστική μυρωδιά του αλλά μιμείται πολύ καλά όλα τα υπόλοιπα. Επίσης είναι πιο ανθεκτικό στη χρήση χωρίς να απαιτείται συντήρηση με εξειδικευμένα προϊόντα.
Vinyl, πιο οικονομική λύση αλλά δε μιμείται το δέρμα τόσο καλά όσο η δερματίνη. Φαίνεται ψεύτικο αλλά καθαρίζει εύκολα. Σε περίπτωση καύσωνα όμως απόφυγε να καθίσεις επάνω του χωρίς ρούχο ή πετσέτα γιατί θα καείς.
Alcantara, είναι τύπος υφάσματος το οποίο είναι βραδύφλεκτο και μοιάζει με microsuede (polyester). Το φτιάχνει η ομώνυμη ιταλική εταιρεία Alcantara και συναντάται κυρίως σε supercars. Είναι όμορφο, δείχνει πολύ ακριβό αλλά και κοστίζει πολλά χωρίς τα λοιπά πλεονεκτήματα του δέρματος.
Polyester, πλαστικό υλικό με υφή microsuede (ομοιάζει με δέρμα suede). Είναι πολύ πιο οικονομική λύση από το δέρμα και ξεχωρίζει από το κλασσικό υφασμάτινο κάθισμα. Δίνει αίσθηση πολυτέλειας αλλά δε συγχωρεί απροσεξίες. Θέλει προσοχή στο καθάρισμα γιατί έχει πόρους και απορροφά τη σκόνη και τα υγρά.